ועדת הפנים ואיכות הסביבה, כנסת 17, פרוטוקול מספר 51, 2006-11-07 10:00

גאלב מג'אדלה: שלום, אני פותח את ישיבת הוועדה.

גאלב מג'אדלה: אנחנו נתחיל באישור החלת דין רציפות להצעת חוק בית יד לבנים, של חה"כ מרגי וקבוצת ח"כים.

גאלב מג'אדלה: נעבור להצבעה.

גאלב מג'אדלה: ה צ ב ע ה בעד – 2 נגד – אין נמנעים - אין החלת דין רציפות להצעת חוק בית יד לבנים אושרה פה אחד ללא נמנעים וללא מתנגדים.

אריאלה קלעי: אני מבקשת את תמיכת הממשלה.

אריאלה קלעי: בתנאי שיהיה תיאום מלא.

גאלב מג'אדלה: הממשלה מבקשת שזה יתואם איתה.

גאלב מג'אדלה: האם אנחנו מסכימים לתאם את זה עם הממשלה?

דוד אזולאי: בהחלט.

גאלב מג'אדלה: זה יכול להיות גם לא.

גאלב מג'אדלה: הממשלה יכולה לבקש, ואנחנו יכולים להגיד לו.

דוד אזולאי: גם בקריאה הטרומית היתה הסכמה על זה.

גאלב מג'אדלה: אם המציע מסכים, זה בסדר.

דוד אזולאי: על דעתו אני אומר את זה.

גאלב מג'אדלה: חבר סיעתו אומר שזה על דעת המציע.

גאלב מג'אדלה: אנחנו נתחיל את הדיון בסעיף השני.

גאלב מג'אדלה: קיבלנו ממרכז שלטון מקומי נייר בנושא.

גאלב מג'אדלה: קיבלנו גם התייחסות ממר מאיר ברקן, נציג התאחדות הקבלנים והבונים בכנסת ישראל.

גאלב מג'אדלה: אנחנו מתנצלים שלא הסתדר לנו לקיים את השיחה איתך, אבל אני עיינתי במסמך.

מירי פרנקל-שור: אני מציעה, שאנחנו נתחיל לקרוא את הצעת החוק.

מירי פרנקל-שור: בכל מקום שיש הערות, אנחנו נעצור.

גאלב מג'אדלה: ההערות לא צריכות לחזור על עצמן מדיונים קודמים.

מירי פרנקל-שור: אם תאשר הוועדה את הצעת החוק לקריאה שנייה ושלישית, אנחנו נעשה שינויים טכניים בסעיף ההגדרות וחלוקת החוק לפרקים.

מירי פרנקל-שור: אנחנו גם ציינו את זה על גבי המסמך שחילקנו לכולם.

מירי פרנקל-שור: מקריאה פרק הגדרות.

מירי פרנקל-שור: החלפת סעיפים 11א והוספת סעיפים 11ב עד 11יא.

אהוד הלל: המשמעות של "ישלם היצרן", הוא שהמפעיל הופך בעקיפין לבנק של הרשויות המקומיות.

אהוד הלל: הרשויות המקומיות משלמות בתנאי תשלום של שוטף 90 במקרה הטוב ביותר, כאשר בדרך כלל זה מגיע עד 180 ומעבר לכך.

אהוד הלל: התשלום כאן הוא מיידי, מיד בתום חודש ההטמנה, כמו מע"מ.

אהוד הלל: מכיוון שמדובר בהיקפים אדירים, אי אפשר לצפות מהמטמנות שיממנו את הדבר הזה.

אהוד הלל: גובה היטל ההטמנה על פני השנים, הוא כגובה עלות ההטמנה עצמה.

אהוד הלל: אם הנוסח לא יהיה נוסח שיאמר כי יצרן הפסולת ישלם, הענף לא יעמוד בזה.

אהוד הלל: הוא יאלץ לסגור את שערי המטמנות, עד אשר הרשויות ישלמו בצורה שוטפת.

אהוד הלל: לרשויות אין את הכסף בצורה שוטפת.

גאלב מג'אדלה: מה אתה מציע?

אהוד הלל: שהנוסח יהיה כזה שהרשות, יצרן הפסולת, הוא זה שישלם.

אהוד הלל: המטמנטת יגבו את זה ויעבירו את זה כמו שמעבירים מע"מ, כמו בכל עסק במדינת ישראל.

אהוד הלל: גובה את הכסף מהלקוח ומעבירה אותו לרשויות המס ב-15 לחודש.

רובי זלוף: שלא יכניס את הרשויות בשערי המטמנה.

מירי פרנקל-שור: ההצעה של אגוד לשכות המסחר משנה מהותית ותפיסתית את הצעת החוק.

מירי פרנקל-שור: בשינוי כזה מהותי חייבים לשמוע את עמדת הממשלה.

מירי פרנקל-שור: הייתי רוצה לשמוע גם את עמדת השלטון המקומי.

גאלב מג'אדלה: הם פטורים מלהשמיע את דעתם.

גאלב מג'אדלה: הם מתנגדים לזה, ואנחנו יודעים גם למה.

גאלב מג'אדלה: לא צריך לבזבז את האנרגיות שלהם.

גאלב מג'אדלה: אנחנו נמצא את הדרך להרגיע אותך.

גאלב מג'אדלה: אנחנו מודעים לחששות.

גאלב מג'אדלה: לנו אין עניין להוציא חוק שלא ייצא לפועל ולא יהיה ישים.

גאלב מג'אדלה: מבחינה הזאת, אתה יכול להיות רגוע.

מירי פרנקל-שור: ממשיכה לקרוא סעיף 11ב באופציה א'.

מאיר ברקן: אני מבקש להעיר שתי הערות.

מאיר ברקן: האחת לנושא המטרות של הקרן.

מאיר ברקן: לפני המילה, פיתוח בסעיף 1, הייתי מבקש להוסיף מחקר ופיתוח, אמצעים ושיטות חלופיות להטמנת פסולת ומחזור פסולת.

מאיר ברקן: הייתי מבקש באותו סעיף להוסיף את האפשרות לממן פיילוט שהוחל כבר בתפעולו באמצעות המשרד לאיכות הסביבה, אגוד הקבלנים ורשויות מקומיות.

מאיר ברקן: במקרה זה מדובר על עיריית תל אביב ומודיעין.

מאיר ברקן: בנושא חברי הנהלת הקרן הייעודית, אני מבקש להוסיף את נציג התאחדות הקבלנים כחבר בוועדה.

מאיר ברקן: יש לנו אינטרס גדול מאוד, הן ציבורי והן ענייני, להרחיב את נושא המחזור, בעיקר בענף שלנו.

גאלב מג'אדלה: בואו נעבור לאופציה ב'.

מירי פרנקל-שור: אלה שתי חלופות שכדאי לדון בהן ביחד.

מירי פרנקל-שור: מקריאה את סעיף 11ב באופציה ב.

גאלב מג'אדלה: אנחנו לא נכנסים להרכב הקרן.

גאלב מג'אדלה: אנחנו נשארים עם ההצעה הקיימת, כדי למנוע מחלוקות.

מירי פרנקל-שור: אם תחליט הוועדה על אופציה ב', הכסף ילך לקרן לשמירת הניקיון בחשבון ייעודי.

מירי פרנקל-שור: הוועדה כרגע לא תחליט על הרכב חדש של הקרן.

מירי פרנקל-שור: הרכב הוועדה יהיה ההרכב הנוכחי של הקרן לשמירת הניקיון.

איתן אטיה: האם השלטון המקומי יכול להגיב?

מירי פרנקל-שור: הוועדה צריכה להחליט בין קבלת אופציה א לבין אופציה ב', בין קרן ייעודית לבין חשבון נפרד בקרן לשמירת הניקיון.

גאלב מג'אדלה: אנחנו בעד קרן ייעודית, שבתוכה יהיה חשבון נפרד.

גאלב מג'אדלה: בהצעה הזאת אנחנו מגיעים לפשרה בין האוצר לבין אחרים.

גאלב מג'אדלה: האחרים רוצים קרן נפרדת, אבל האוצר מתנגד.

גאלב מג'אדלה: אנחנו מציעים כי הקרן לשמירת ניקיון תהיה הקרן הייעודית, וכדי שלא נאבד את המהות של כל העניין, אנחנו רוצים שיהיה כרטיס נפרד.

גאלב מג'אדלה: הכסף יהיה מיועד רק למטרה הזאת.

גאלב מג'אדלה: הוא יהיה כסף צבוע.

גאלב מג'אדלה: אף אחד לא יוכל לגעת בו, אלא למטרה הזאת.

גאלב מג'אדלה: הוא לא הולך לרשות המקומית, כי אחר כך אין לנו שליטה מה יעשו בו.

גאלב מג'אדלה: אנחנו יודעים שמצבן של הרשויות הוא על הפנים.

גאלב מג'אדלה: היום כספים של משכורות הולכים לדברים אחרים, או שכספים של דברים אחרים הולכים למשכורות.

גאלב מג'אדלה: כדי למנוע את כל זה, קרן לשמירת ניקיון תהיה הקרן הייעודית, כאשר בתוכה יהיה חשבון נפרד שיש עליו שליטה מוחלטת.

גאלב מג'אדלה: הכספים בתוכה יהיו אך ורק למטרה הזאת.

איתן אטיה: היום אני מייצג את השלטון המקומי.

איתן אטיה: פה אנחנו בחזית אחת, כולם ביחד.

איתן אטיה: אני רוצה לחזור ולהדגיש את מה שנאמר בפעמים הקודמות.

איתן אטיה: הכספים האלה שאותן רשויות מקומיות תשלמנה, אלה כספים שיבואו מתשלומי הארנונה של התושבים.

איתן אטיה: אין ייצור כסף ממקום אחר.

איתן אטיה: לכן, הבקשה שלנו מהוועדה, היא לייעד את הכסף הזה אך ורק למטרה הזאת של מחזור פסולת והקמת מפעלי מחזור.

גאלב מג'אדלה: זאת ההצעה.

גאלב מג'אדלה: קלענו לדעת חכמים.

איתן אטיה: או לחלופות אחרות.

גאלב מג'אדלה: אין לנו זמן לחלופות אחרות.

גאלב מג'אדלה: אם אתה רוצה שהכסף ילך למטרה הזאת, זה יהיה דרך חשבון נפרד וצבוע .

גאלב מג'אדלה: אתה תשמע עוד מעט, כי ועדת הפנים מעורבת בעניין ותהיה צד בעניין.

גאלב מג'אדלה: היא לא תאפשר לממשלה לעשות כפי שהיא רוצה.

גאלב מג'אדלה: הכסף הזה ילך למטרה הזאת בלבד.

גאלב מג'אדלה: אף אחד לא יוכל להשתמש בכסף הזה למטרה אחרת, אלא למטרה הזאת בלבד.

איתן אטיה: כדי להבטיח את זה מעל לכל ספק, אנחנו היינו מעדיפים שזה ילך לקרן ייעודית.

גאלב מג'אדלה: האם הקרן לשמירת ניקיון, היא לא קרן ייעודית?

איתן אטיה: לא.

איתן אטיה: קרן לשמירת הניקיון היא קרן לשמירת הניקיון.

גאלב מג'אדלה: האם אי אפשר לייעד בתוכה כסף למטרה מסוימת?

איתן אטיה: השאלה היא, איך נפקח על זה ואיך נוודא שהממשלה בחוק ההסדרים הבא לא תבוא ותפתח את זה.

גאלב מג'אדלה: היא יכולה לבוא ולומר זאת, אבל זה יבוא לכאן ואנחנו נשמור על זה.

איתן אטיה: הדרישה שלנו, היא לקרן ייעודית עצמאית.

איתן אטיה: לגבי המטרות, אנחנו מתנגדים בתוקף שזה ישמש גם למטרות מחקר.

גאלב מג'אדלה: איזה מחקר?

איתן אטיה: הוועדה התבקשה לפני מספר דקות על ידי מאיר ברקן, שהכספים יוכלו לשמש גם למטרות מחקר.

איתן אטיה: אנחנו מתנגדים לזה.

איתן אטיה: הכספים האלה מגיעים מכיסם של התושבים.

גאלב מג'אדלה: מחקר זה נושא רחב.

גאלב מג'אדלה: אין לנו שליטה על מחקר.

גאלב מג'אדלה: זה כמו הקרנות של בתי החולים.

גאלב מג'אדלה: שם מסתבר שעובדים ולא חוקרים.

גאלב מג'אדלה: תרד מזה.

גאלב מג'אדלה: חבל על הזמן, אנחנו היינו בסרט הזה.

איתן אטיה: אנחנו רוצים שזה יהיה למטרות ביצועיות של מחזור.

איתן אטיה: יש לי הערה נוספת.

איתן אטיה: כיוון שמדברים פה על כספים של השלטון המקומי, אנחנו חושבים שמן הראוי שיהיו לפחות שני נציגים של השלטון המקומי בהנהלת הקרן.

גאלב מג'אדלה: איזו ועדה?

איתן אטיה: הוועדה שמנהלת את הקרן.

נטשה אפשטיין: לגבי הסיוע לרשויות, אני מבינה שאתה מסכים עם עמדתנו.

נטשה אפשטיין: לדעתנו, לייעד את הכסף לגורמים כאלה ואחרים, זה לא דבר נכון.

נטשה אפשטיין: המשרד להגנת הסביבה אינו אמון על סיוע לרשויות מקומיות אלא על הגנה על הסביבה, ולכן הכספים של ההיטל צריכים ללכת למטרה של הגנה על הסביבה, ובפרט לצמצום של הטמנה.

נטשה אפשטיין: יתרה מזאת, אנחנו נתנגד לצמצום מטרות למחזור בלבד או להקמה של תשתית כזאת או אחרת בלבד.

נטשה אפשטיין: יש את המשרד להגנת הסביבה, ולו יש את המילה המקצועית איך צריך לטפל בתחום של צמצום הטמנה וצמצום פסולת.

נטשה אפשטיין: בקרן לשמירת הניקיון יש התייחסות לצמצום הטמנה וצמצום פסולת, ולכן אני חושבת שזה לא נכון ושהכסף ייצא לדברים הלא נכונים, כי אולי בעוד 3 שנים לא יצטרכו לתמוך במחזור אלא יצטרכו למצוא פתרונות של שריפה או פתרונות אחרים.

נטשה אפשטיין: לגבי קרן ייעודית או קרן לשמירת הניקיון, אנחנו מתנגדים לייעוד כספים בחקיקה.

נטשה אפשטיין: הבהרנו כי יש את הגרוע ויש את הגרוע פחות, והקרן לשמירת הניקיון היא האופציה הפחות גרועה מבחינתנו.

נמרוד הגלילי: גם בשביל להגן על אותן חברות פינוי אשפה, מטמנות, חברות שממחזרות שחברות אצלנו בחטיבת פינוי הפסולת, נכון שיהיה חבר בוועדה מטעם חטיבת פינוי הפסולת של לשכת המסחר.

נועה בן אריה: אני רוצה להגיב לדברים שנאמרו על ידי משרד האוצר.

נועה בן אריה: בין השורות אפשר ללמוד שהקרן לשמירת הניקיון נושאת בחובה איזושהי כותרת על, שהיא יכולה לדאוג לכל הנושאים, לרבות חלופות של מחזור וטיפול באמצעים חלופיים להטמנה.

נועה בן אריה: השלב הבא, הוא למה צריך חשבון ייעודי וחשבון נפרד.

נועה בן אריה: כל נושא הקרן הוא מאוד בעייתי.

נועה בן אריה: חיזוק לזה אני מוצאת גם בדברים של אדוני.

נועה בן אריה: אדוני אמר, כי אם אנחנו בוחרים אופציה ב' אין צורך לעשות שינוי בהרכב הנהלת הקרן.

נועה בן אריה: מבחינתי, היום היא שעת השין.

נועה בן אריה: היום אנחנו צריכים לדעת מה יהיה מעמד השלטון המקומי אם אנחנו בוחרים באופציה ב.

נועה בן אריה: באופציה ב מעמדו של השלטון המקומי רעוע יותר ממה שהוא באופציה א.

נועה בן אריה: לכן, אנחנו לא חושבים שזה יהיה נכון.

נועה בן אריה: לגבי עמדת משרד האוצר בטיפול ברשויות חלשות- העובדה שחלק מהתוכנית הוא גם סיוע לרשויות חלשות, ומשרד האוצר אומר כי זה נועד להגנת הסביבה.

נועה בן אריה: הסביבה הזאת היא בתחום הרשויות המקומיות.

נועה בן אריה: אין סביבה אחרת.

נועה בן אריה: צריך לטפל באיכות הסביבה ברשויות המקומיות.

נועה בן אריה: ישנן רשויות מקומיות שידן לא משגת, והן אינן יכולות להתמודד עם זה.

נועה בן אריה: לכן, הסיוע הוא לא סיוע במענקי איזון.

נועה בן אריה: הסיוע יהיה באותו חשבון ייעודי, שמטרתו להגדיל את יעדי המחזור, ולא לסייע לרשויות בתקציבי הבראה.

גאלב מג'אדלה: אנחנו מודעים לחששות שלך.

גאלב מג'אדלה: עם זאת, אני לא רוצה לתקוע את החוק.

גאלב מג'אדלה: אני רוצה שהחוק הזה יאושר היום.

גאלב מג'אדלה: לכן, הגענו לפשרה.

גאלב מג'אדלה: האוצר לא יכול להתנגד, ואתם לא יכולים לקבל את דעתו של האוצר שזה יהיה חופשי.

גאלב מג'אדלה: לכן, דיברנו על חשבון נפרד באותה קרן, שתהיה עליה שמירה.

גאלב מג'אדלה: זה לא יהיה בשליטת המשרד לאיכות הסביבה, שיכול לבצע בזה מחקרים.

גאלב מג'אדלה: זה מיועד למטרה הזאת בלבד.

נטשה אפשטיין: אם אני מבינה נכון, המטרות צריכות להיות כמו המטרות של קרן הניקיון.

גאלב מג'אדלה: המטרה היא רק להצעת החוק הזאת.

רובי זלוף: ממש לא.

רובי זלוף: אלה לא אותן המטרות של הקרן לשמירת הניקיון.

גאלב מג'אדלה: גברתי נציגת האוצר, אני לא מציע שתחזרי על זה.

גאלב מג'אדלה: אני מכיר את דעתך.

גאלב מג'אדלה: אני גם הובלתי את הנושא של הקרן לשמירת ניקיון.

גאלב מג'אדלה: הקמתי קרן, כדי שתדעו שכל פעם שאתם לא מגיעים אתם מפסידים משהו.

גאלב מג'אדלה: אני לא מתכוון לתת לזה מטרה רחבה.

גאלב מג'אדלה: הכסף הזה צבוע רק למטרה של הצעת החוק הזאת.

נטשה אפשטיין: אנחנו נסתייג במידה והמטרות תהיינה מצומצמות.

גאלב מג'אדלה: שמעתי אותך.

גאלב מג'אדלה: אתם נגד.

גאלב מג'אדלה: אמרת שאת מסתייגת, בבקשה.

גאלב מג'אדלה: אני לא מתכוון לאשר רב מטרות לכסף הזה.

גאלב מג'אדלה: הכסף הזה בא למטרה הזאת.

גאלב מג'אדלה: אתם צריכים לברך את ועדת הפנים שמייעדת כסף למטרה הזאת.

נטשה אפשטיין: הניסוח בסעיף 1, הוא בסדר מבחינתנו.

נטשה אפשטיין: אני מבקשת לתאם את הניסוח איתנו, כי במידה והוא יהיה מצמצם מדי, אנחנו נסתייג.

מירי פרנקל-שור: מה אתם מציעים?

נטשה אפשטיין: הניסוח של סעיף 2 לא מקובל עלינו.

מירי פרנקל-שור: את אומרת שהמטרות של החשבון הנפרד הזה הוא מצומצם מדי.

מירי פרנקל-שור: האם יש לך תוספות בהן את מעונינת?

נטשה אפשטיין: לדעתי, סעיף 1, שמדבר על אמצעים חלופיים להטמנת פסולת, הוא בסדר.

נטשה אפשטיין: לדעתי, זה צריך להיות רחב.

גאלב מג'אדלה: אם מחר יחליטו על שיטת מחזור אחרת, הכסף הזה ילך למחזור.

גאלב מג'אדלה: את חוששת שמחר ישנו את שיטת המחזור, ואז יהיה מצב בו לא יוכלו להוציא את הכסף למטרה הזאת.

גאלב מג'אדלה: זה לא נכון.

גאלב מג'אדלה: זה לנושא המחזור.

גאלב מג'אדלה: לא יוציאו אותו לדברים אחרים, אלא רק למחזור.

איתן אטיה: אנחנו היינו מבקשים נציגות של השלטון המקומי בקרן הזאת.

איתן אטיה: אי אפשר בלי נציגות של השלטון המקומי.

גאלב מג'אדלה: יש לכם נציגות.

איתן אטיה: בקרן לשמירה על הניקיון, אין נציג.

מירי פרנקל-שור: כרגע יש שני נציגי ציבור בהמלצת ועדה הפנים.

אילן ניסים: שני נציגי הציבור הם נציגים של הרשויות המקומיות, אבל בפועל הם לא מגיעים לישיבות.

גאלב מג'אדלה: האם זה בעיה שלנו שהם לא מגיעים?

אילן ניסים: לא, זאת הבעיה של האנשים.

מירי פרנקל-שור: מי הם הנציגים?

אילן ניסים: אני לא זוכר את השמות, אבל יש נציגים.

אילן ניסים: אם יש בעיה, שיעבירו את הבקשה לשר, ימליצו על שמות, והשר יחליט.

גאלב מג'אדלה: האם כרגע יש לשלטון המקומי שני נציגים שלא מגיעים?

אילן ניסים: כן.

אילן ניסים: שני נציגים של רשויות מקומיות.

איתן אטיה: אלה לא נציגי השלטון המקומי, אלא נציגי ציבור.

אילן ניסים: שני נציגי ציבור, שהם בפועל ראשי רשויות.

נועה בן אריה: מה זה בפועל?

גאלב מג'אדלה: אם כתוב נציג ציבור בהמלצת השלטון המקומי, זה לא נציג שלכם?

איתן אטיה: זה לא מספיק טוב.

איתן אטיה: כיוון שמדובר בהמלצה של השלטון המקומי, השר לא מחויב לקבל את ההמלצה הזאת.

איתן אטיה: בנוסף, מדובר בחשבון נפרד למטרה הספציפית הזאת.

איתן אטיה: אם אפשר להגדיר באותה נשימה, שלמטרה הזאת יהיו בקרן עוד שני נציגים שימונו על ידי השלטון המקומי ולא על ידי השר, על מנת שייצגו את השלטון המקומי.

גאלב מג'אדלה: למה זה בלתי אפשרי?

גאלב מג'אדלה: מה המניעה?

גאלב מג'אדלה: האם האוצר מתנגד לזה שלשלטון המקומי בישראל יהיה נציג?

נטשה אפשטיין: אנחנו מתנגדים לשינוי של הרכב הנהלת הקרן.

גאלב מג'אדלה: נתגבר אותו, לא נשנה אותו.

מירי פרנקל-שור: אנחנו לא יכולים כרגע רק לתגבר אותו, כיוון שההרכב קבוע בתקנות ולא בחוק.

מירי פרנקל-שור: או שאנחנו קובעים את ההרכב השלם לחשבון הייעודי, או שאנחנו לא נוגעים בהרכב.

מירי פרנקל-שור: ההרכב שמנהל את הקרן לשמירת הניקיון, הוא ההרכב שינהל את הכספים בחשבון הנפרד.

גאלב מג'אדלה: ואם נציג הרכב נפרד לחשבון הנפרד?

מירי פרנקל-שור: זאת שאלה שצריך להעלות אותה לדיון.

גאלב מג'אדלה: אז אני מעלה אותה.

גאלב מג'אדלה: נשמור על ההרכב הקיים בחשבון הנפרד בתגבור של השלטון המקומי.

יהושוע פדרסן: האם משרד הפנים לא מייצג את ראשי השלטון המקומי?

גאלב מג'אדלה: לא תמיד.

גאלב מג'אדלה: לפעמים יש ניגוד אינטרסים בין השלטון המקומי למשרד הפנים.

גאלב מג'אדלה: אני מציע שאנחנו נחליט על תגבור ההרכב הזה בעוד נציג לשלטון המקומי.

נטשה אפשטיין: לזה אנחנו מתנגדים.

גאלב מג'אדלה: אנחנו לא משנים את ההרכב.

נטשה אפשטיין: אנחנו מתנגדים לתוספת.

מירי פרנקל-שור: לא יכול להיות שיהיו 3 נציגים לראשי השלטון המקומי.

מירי פרנקל-שור: מה הרכב הקרן היום לפי התקנות?

מירי פרנקל-שור: שני נציגי ציבור בהמלצת ועדת הפנים, שני עובדי משרד האוצר ושלושה עובדים של המשרד לאיכות הסביבה.

מירי פרנקל-שור: שני נציג הציבור כיום, הם שני נציגים של מרכז השלטון המקומי.

נועה בן אריה: ומחר הם יכולים לא להיות נציגי השלטון המקומי.

מירי פרנקל-שור: נכון.

גאלב מג'אדלה: מה תקופת החילופין?

מירי פרנקל-שור: לא קבועה.

גאלב מג'אדלה: למה לא נקבע את זה לתקופה מסוימת.

גאלב מג'אדלה: אם אדם מסוים הפסיק להיות ראש מועצה, הוא לא מייצג שלטון מקומי.

גאלב מג'אדלה: יכול להיות שהוא יהיה יועץ במקום אחר נגד השלטון המקומי.

גאלב מג'אדלה: אני מציע, לתחום את זה ב-5 שנים.

גאלב מג'אדלה: תמיד ניתן לשנות.

מירי פרנקל-שור: אם אנחנו הולכים לשנות את הנהלת הקרן...

גאלב מג'אדלה: לא משנים.

גאלב מג'אדלה: אם נתחום את זה ב-4 שנים, אז הכהונה מסתיימת בקרוב.

רובי זלוף: בחוק לא כתוב מילה על השלטון המקומי.

איתן אטיה: מי שממנה את שני נציגי הציבור האלה, זה השר.

גאלב מג'אדלה: לא.

גאלב מג'אדלה: זאת ועדת הפנים.

גאלב מג'אדלה: האם אתה מעלה בדעתך שוועדת הפנים לא תכניס ראש מועצה?

מירי פרנקל-שור: ועדת הפנים ממליצה.

ניר קדמי: בגישה היסודית והקלאסית הכספים האלה היו צריכים להגיע לתקציב המדינה, ולהיות מחולקים לכל מיני מקומות.

ניר קדמי: זאת פשרה פוליטית.

גאלב מג'אדלה: מה זה פוליטית?

גאלב מג'אדלה: השלטון המקומי הוא לא מעבר לים.

גאלב מג'אדלה: איפה אתה גר?

ניר קדמי: בירושלים.

גאלב מג'אדלה: אז אתה שייך לשלטון מקומי מסוים, שדואג לפינוי האשפה שלך ואיכות החיים שלך.

גאלב מג'אדלה: אתה לא גר בירח.

ניר קדמי: אני חוזר בי מהמילה פוליטי.

ניר קדמי: בגישה הקלאסית, הכספים היו צריכים להגיע לתקציב המדינה ומשם להיות מחולקים.

ניר קדמי: אנחנו הלכנו למהלך, שאומר שניקח את זה ונשים את זה בקרן, ונייעד את זה לעולם הפסולת בתחום הגנת הסביבה.

ניר קדמי: אנחנו אומרים, כי המטרות הרשומות בחוק צריכות לייצג את המטרה הזאת.

ניר קדמי: הוצאת הכספים היא לא פחות חשובה.

ניר קדמי: כאשר אתה תבוא ותבנה הנהלת קרן שונה לעניין הזה.

ניר קדמי: ..

גאלב מג'אדלה: מה זאת שונה?

גאלב מג'אדלה: 7 אנשים נשארים אותו דבר, ואנחנו מוסיפים אחד.

ניר קדמי: בתור עובד מדינה שרואה איך מוציאים כספים במערכת הממשלתית, אני אומר לך שהכספים האלה לא ייצאו.

ניר קדמי: אם אתה רוצה מאות מיליוני שקלים מצטברים ותקועים בקרן הניקיון בחשבון הזה בגלל ניגוד אינטרסים, אז זה מה שזה יהיה.

איתן אטיה: בגלל הרשויות?

ניר קדמי: אתה רוצה לעזור לשלטון המקומי ולהוציא את הכספים לרשויות, אבל אתה תיצור מצב שבו הכספים לא יגיעו לרשויות ויתקעו בקרן.

נועה בן אריה: כי השלטון המקומי יתקע אותם?

נועה בן אריה: תחזור בך מהדברים האלה.

ניר קדמי: בעוד 3 שנים יבוא נציג האוצר וילאים את הכסף הזה לאוצר המדינה.

גאלב מג'אדלה: היות ואני הולך להיות קדנציה שלמה והממשלה תאריך ימים, אני מבקש לדווח לנו על ההתנהלות ועל מה שקורה בקרן בשנה הקרובה.

גאלב מג'אדלה: אם אני אתרשם שהשלטון המקומי יקופח, אני אפעל לשנות את הרכב הקרן ולתגבר את השלטון המקומי.

גאלב מג'אדלה: בעוד שנה אנחנו נקיים דיון כאן עם דוח מסודר.

גאלב מג'אדלה: שני הנציגים בהמלצתנו, יתקנו את העוול שלכם.

גאלב מג'אדלה: בנוסף, אנחנו נדאג לשינוי ההרכב.

רובי זלוף: באיזו דרך?

גאלב מג'אדלה: אנחנו נתקן את החוק.

גאלב מג'אדלה: לא נמליץ על שני הנציגים, אם לא יהיה בהם נציגות של השלטון המקומי.

גאלב מג'אדלה: אם אחרי שנה נרגיש שעשה עוול, אנחנו נדאג לתקן את ההרכב, כי אתם לא עמדתם במשימה.

אילן ניסים: כדי לקדם את העניין הזה, אני מציע שמרכז השלטון המקומי יעביר פנייה לשר עם שמות של נציגים עליהם הם ממליצים.

נטשה אפשטיין: אנחנו מתנגדים לצמצום המטרות.

נטשה אפשטיין: לדעתנו, זה לא נכון כי זה צריך להיות בין היתר טיפול בפסולת.

נטשה אפשטיין: אנחנו נשקול להסתייג לזה.

ניר קדמי: כדי לסייע לשלטון המקומי ולהגנת הסביבה בתחום של טיפול בפסולת, המשרד לאיכות הסביבה רואה לנכון לכתוב נוסח של מטרות שיאפשר להוציא את הכספים באופן רחב ולא לצמצם אותם למקום שבו השלטון המקומי לא יקבל כסף.

אילן ניסים: אני חושב שנכון שיתאפשר לנו להיות שם כמשקיפים.

מירי פרנקל-שור: כרגע הוועדה לא משנה את הרכב הקרן.

מירי פרנקל-שור: התיקון הזה לא ייגע בהנהלת הקרן.

מירי פרנקל-שור: בעתיד, אם הוועדה תיווכח שיש ניהול וניתוב לא נכון של הכספים, ההוראה הזאת תחול גם ניהול הכספים בחשבון המיועד.

מירי פרנקל-שור: אם יהיה צורך אנחנו נדאג לייחד את הדיון להרכב הנהלת הקרן של החשבון הייעודי.

מירי פרנקל-שור: כרגע אין שינוי.

גאלב מג'אדלה: אני מציע לכל הגורמים להעביר מסמך, כדי שבבוא הזמן תהיה לנו מטרה.

מירי פרנקל-שור: יש נושא נוסף שאנחנו חייבים לסגור אותו, וזה הנושא של מטרות החשבון הנפרד.

מירי פרנקל-שור: סעיף 10 קובע מה מטרות הקרן לשמירת הניקיון.

מירי פרנקל-שור: המטרות הן מאוד רחבות.

מירי פרנקל-שור: המטרות אומרות לנקוב באמצעים כספיים לשמירה על איכות מהותה של הסביבה, ובכלל זה לשמירה על הניקיון למניעת השלכת פסולת, לטיפול בפסולת, למחזור, למניעת מפגעים, למניעת זיהום וכו'.

מירי פרנקל-שור: זאת המטרה של הקרן לשמירת הניקיון.

מירי פרנקל-שור: באופציה ב שהוצגה פה בפני הוועדה, אנחנו כתבנו: "פיתוח אמצעים חלופיים להטמנת פסולת שפגיעתם בסביבה פחותה מזו של ההטמנה ועידוד השימוש באמצעים כאמור".

מירי פרנקל-שור: זה בא לחזק ולנתב את הכסף שנכנס מכספי היטל ההטמנה, כך שהכסף יחזור לפיתוח אמצעים חלופיים.

גאלב מג'אדלה: האם על זה יש לכם השגה?

נטשה אפשטיין: אין לנו השגה על כך שזאת תהיה מטרה בין יתר מטרות הקרן.

נטשה אפשטיין: אנחנו לא רוצים לצמצם.

גאלב מג'אדלה: הכסף בא מהמטמנות.

גאלב מג'אדלה: למה הוא צריך ללכת לאיכות הסביבה ולאיכות החיים?

נטשה אפשטיין: הכסף הזה ילך לפי השיקול המקצועי של המשרד.

גאלב מג'אדלה: השיקול המקצועי הוא לא שלך אלא שלהם.

גאלב מג'אדלה: בואי נשמע את דעתם.

גאלב מג'אדלה: הכסף הזה מיועד למטמנות.

גאלב מג'אדלה: כמו שאני לא מוכן שהרשות המקומית תשתמש בו לשכר, אני גם לא מוכן שאתם תממנו את עבודת הממשלה.

גאלב מג'אדלה: זה גם לא כסף תחליפי לכסף הממשלתי.

נטשה אפשטיין: אבל אם המשרד המקצועי יחליט בעוד 3 שנים שסדר העדיפויות שלו השתנה.

נטשה אפשטיין: ..

גאלב מג'אדלה: שיבוא אלי בעוד 3 שנים, ואני אשנה את המטרות.

גאלב מג'אדלה: אז זה המטרות האלה לא יהיו רלוונטיות.

נטשה אפשטיין: אבל אנחנו מכירים איך הדברים פועלים.

נטשה אפשטיין: בסופו של דבר הכסף הזה לא ייצא, וזה בגלל שהמטרה היא צרה מדי.

גאלב מג'אדלה: הדבר ייבחן את המטרות אחת ל-3 שנים.

נטשה אפשטיין: עמדתנו היא שהמטרות צריכות להיות המטרות של הקרן לשמירת הניקיון.

גאלב מג'אדלה: בשום פנים ואופן.

גאלב מג'אדלה: אני אלך להצעה שלהם לקרן נפרדת.

גאלב מג'אדלה: אם את מתנגדת, אני לא צריך אותך.

גאלב מג'אדלה: כמו שאני חרד לכך שהכסף שאיכות הסביבה ילך למשכורות, כך אני חרד כאן.

גאלב מג'אדלה: אם את אומרת שאת מתנגדת, אני אגיד שזה ילך לקרן ייעודית נפרדת.

נטשה אפשטיין: אז בואו נשנה את זה לניסוח יותר רחב.

גאלב מג'אדלה: לא.

גאלב מג'אדלה: זה רחב מדי.

גאלב מג'אדלה: זה מחזור, זה איכות הסביבה.

גאלב מג'אדלה: אני מוכן, כי אחת ל-3 יתכבדו המשרדים להגנת הסביבה והאוצר, יבואו לוועדת הפנים ויבחנו את המטרות ואת כל הדברים.

גאלב מג'אדלה: התביעה היא צודקת.

גאלב מג'אדלה: יכול להיות שהדברים ישתנו בעוד 3 שנים.

גאלב מג'אדלה: אני מסכים איתך, אבל אני לא אשאיר את זה רחב.

גאלב מג'אדלה: אני לא משאיר שום ספקות.

ניר קדמי: כמו שזה מנוסח כרגע זה טוב, אבל אנחנו רוצים להשאיר את זה בעולם הפסולת והרשויות המקומיות.

גאלב מג'אדלה: לא.

גאלב מג'אדלה: אני מוכן לעשות משהו יותר טוב בשבילך.

גאלב מג'אדלה: אחת ל-3 שנים ייבחנו המטרות.

נטשה אפשטיין: זה הרי בסוף תמיד נתקע.

אילן ניסים: כולם מעונינים שהכסף הזה ייעוד לטיפול בפסולת בלבד.

אילן ניסים: אם אנחנו מגדירים את זה רק למחזור ולא מרחיבים את זה לטיפול בפסולת, אז כאשר רשות מקומית תרצה לייעל את שיטת האיסוף שלה ולהסתייע במערכת הזאת ועל ידי זה לחסוך 50% מהעלות שלה, אנחנו מוכנים.

גאלב מג'אדלה: אני בעד.

גאלב מג'אדלה: זה כתוב.

מירי פרנקל-שור: איתן, האם אתם מוכנים שלמטרת הקרן תתווסף התיבה טיפול בפסולת, לאור מה שמציע אילן.

איתן אטיה: לדעתנו, לא צריך מכיוון שכתוב כבר פיתוח אמצעים חלופיים.

איתן אטיה: זה יכול להיות אמצעי חלופי להטמנת פסולת.

גאלב מג'אדלה: אילן, זה עונה לך.

אילן ניסים: אנחנו לא מדברים רק על אמצעים חלופיים.

גאלב מג'אדלה: נגיד, אמצעים חלופיים וייעול.

מירי פרנקל-שור: אנחנו אומרים, לפיתוח וייעול אמצעים חלופיים.

ניר קדמי: פיתוח אמצעים חלופיים להטמנת פסולת, לייעול הטיפול בפסולת.

גאלב מג'אדלה: אנחנו מדברים על פסולת.

מירי פרנקל-שור: אני אקרא את הנוסח פעם נוספת, על מנת שיהיה ברור לכולם.

מירי פרנקל-שור: "הכספים שיתקבלו בקרן לפי הוראות פרק זה יתנהלו בחשבון נפרד וישמשו למטרות אלה: לפיתוח וייעל אמצעים חלופיים להטמנה..."

ניר קדמי: המילה הטיפול בפסולת לא נכנסת.

גאלב מג'אדלה: נאמר לפני זה.

רובי זלוף: לפני שאתה מעלה את זה להצבעה, אני רוצה שתבין משהו.

רובי זלוף: כיוון שהרשויות כרגע לא יכולות להתמודד עם מקורות תקציב לשנת 2007, אנחנו מבקשים שיחול עלינו העניין משנת 2008.

מירי פרנקל-שור: אנחנו עדיין לא הגענו לזה.

מירי פרנקל-שור: אתה מעלה נושא חדש.

רובי זלוף: לנושא של הבוצה אין פתרון.

רובי זלוף: היא לא נכנסת לאתר הטמנה כזה או אחר, והיא גם לא ממוחזרת.

רובי זלוף: הבוצה נכנסת כתיקון מסודר שיקרה בעוד שנה-שנתיים.

רובי זלוף: לכן, העניין של הבוצה לא יכול להיכנס לכאן.

רובי זלוף: הוא לא שווה לנושא ההטמנה.

מירי פרנקל-שור: לאיזו בוצה אתה מתכוון?

רובי זלוף: לסעיף 4 ו-5.

אילן ניסים: הבוצה לא נמצאת בכלל במשחק.

אילן ניסים: התשלום של ההיטל הוא על פסולת שנכנסת לאתר הטמנה.

אילן ניסים: מכיוון שכל הכוונות, כולל של השפד"ן הוא לטפל בבוצה בתהליך שלא יעביר את הבוצה להטמנה, וכיוון שההטמנה של הבוצה יוצרת מפגעים ברמת העלויות החיצוניות הגבוהות ביותר שיכולות להיות, היא חייבת להיכנס לתוך התהליך של ההיטל.

אילן ניסים: כאן מעלים חשש, שבכלל עוד לא נולד ואין שום כוונה שיתממש.

אילן ניסים: אם אנחנו רוצים לתעל את הטיפול בבוצה לכיוון הנכון, לטיפול של השבה או מחזור, זה חייב להיות בתוך המסגרת של הטבלה.

גאלב מג'אדלה: התשובה שלו מספקת.

רובי זלוף: אבל היא לא כתובה בשום מקום.

גאלב מג'אדלה: תראה, חברי כנסת בדרך כלל מחפשים לעשות תיקוני חוק.

גאלב מג'אדלה: אנחנו לא ממציאים את הגלגל, אבל אנחנו כל הזמן משפרים אותו.

גאלב מג'אדלה: במידה וזה יהיה רלוונטי, ויהיו לך ספקות בעניין הזה, תבוא עיריית תל אביב ותציע, ואני אעמוד לרשותך לעשות את כל התיקונים הנדרשים.

גאלב מג'אדלה: אנחנו עוברים לסעיף הבא.

גאלב מג'אדלה: בנושא של הסיוע לרשויות המקומיות, אנחנו הולכים להתמקד במטרה.

גאלב מג'אדלה: סיוע לרשויות מקומיות מופיע בסעיף גדול יותר במדיניות ממשלת ישראל.

גאלב מג'אדלה: לכן, סיוע הוא לא לרשויות המקומיות, אלא למטרה הזאת שכולנו מבינים אותה.

נועה בן אריה: בישיבה הקודמת ההצבעה היתה שונה.

גאלב מג'אדלה: אני לא הייתי שם.

גאלב מג'אדלה: אני לא רוצה להציב סימני שאלה.

מירי פרנקל-שור: כאשר אנחנו מדברים על המטרה של הכסף, אנחנו אומרים כי המטרה היא לא להעביר את הכספים לרשות המקומית, כך שהכספים ילכו לקופת הרשות המקומית לצרכים אחרים.

מירי פרנקל-שור: המטרה של הכסף היא לפיתוח אמצעים חלופיים, בהתאם למטרות הקרן הייעודית.

מירי פרנקל-שור: כאשר אנחנו נניח את החוק לקריאה שנייה ושלישית, אנחנו ננסח את זה כך שיהיו אמות מידה לגבי רשויות מקומיות לפי קריטריונים.

מירי פרנקל-שור: הכספים יועברו לרשויות מקומיות לפיתוח אמצעים החלופיים, ולא ילכו ישירות לקופת הרשות המקומית.

דב חנין: זה ברור לפי האמירה שלך ולא לפי הנוסח.

מירי פרנקל-שור: נכון, כיוון שהניסוח הזה עדיין לא מונח.

גאלב מג'אדלה: לכן משנים אותו.

מירי פרנקל-שור: אנחנו נפיץ נוסח שיהיה מקובל על כל הצדדים לפני שנניח את הצעת החוק.

מירי פרנקל-שור: לפני שאנחנו עוברים לסעיף 11ב1, אני מסכמת את הסעיף הזה.

מירי פרנקל-שור: הנושא של הנהלת הקרן יורד.

מירי פרנקל-שור: הנושא של הסיוע לרשויות, הוא כפי שהסברתי קודם.

מירי פרנקל-שור: הנושא של המטרות יהיה, לפיתוח וייעול אמצעים.

מירי פרנקל-שור: אופציה ב היא האופציה שנבחרה.

מירי פרנקל-שור: מקריאה את סעיפים 11ב1 עד 11 יא, סעיף 13, סעיף התוספת, סעיף התחילה.

מירי פרנקל-שור: ההבדל בין אופציה א לאופציה ב הוא לגבי פסולת בניין.

מירי פרנקל-שור: אנחנו דוחים את ההטמנה, כיוון שבהצעת החוק המקורית גם היתה דחייה של כניסה לתוקף לגבי היטל הטמנה של פסולת בניין, כאשר ההצעה היא לתת 3 חודשים להתארגנות.

מירי פרנקל-שור: המחשבה היתה שזה ייכנס לתוקף ב- 1 בפברואר 2007, כי חשבנו שזה יאושר ב-1 בנובמבר.

גאלב מג'אדלה: שמענו את ההשגה לגבי 2008, בגלל התקציב.

גאלב מג'אדלה: האם אתם יודעים מה היא העלות?

איתן אטיה: יש טעות במסמך שאתם הפצתם אתמול.

איתן אטיה: אתם כותבים שהעלות היא 4,000,000 שקל, וזה רק לעיריית תל אביב.

גאלב מג'אדלה: מה היא הערכה שלכם לגבי 2007?

איתן אטיה: זה יהיה בין 40,000,000-50,000,000 שקלים.

גאלב מג'אדלה: זאת אומרת שיש בעיה של 40,000,000-50,000,000 שקלים, בגלל שתקציב המדינה עכשיו רץ.

נועה בן אריה: תקציב הרשויות.

איתן אטיה: תקציבי הרשויות המקומיות לשנת 2007 מאושרים במועצות של העיריות השונות עד סוף החודש הזה.

גאלב מג'אדלה: אז יש להם זמן עד חודש נובמבר לתקן.

איתן אטיה: אבל התקיימה ההכנה.

איתן אטיה: אם רוצים להקצות לזה כסף ולקצץ בתחומים אחרים, כמו שירותים עירוניים וחינוך, צריך לעשות קיצוצים ולפתוח את התקציב מחדש.

גאלב מג'אדלה: מי אמר?

גאלב מג'אדלה: האם היית חבר מועצת עיר פעם?

איתן אטיה: לא, אבל אני עובד בתחום.

איתן אטיה: אני לא קונה את הנימוק.

איתן אטיה: אני הייתי חבר מועצה 5 שנים.

איתן אטיה: יושב לידך ראש מועצה מן הטובות בארץ.

איתן אטיה: אפשר להעביר מסעיף לסעיף באותו תחום, אפשר לשנות ואפשר להוסיף.

איתן אטיה: הלוואי והמועצות היו שומרות על התקציב כמו שאתה אומר.

איתן אטיה: לגבי תקציב 2007, אני דיברתי הבוקר עם השר להגנת הסביבה.

איתן אטיה: היום אני אדבר עם שר האוצר.

איתן אטיה: בגלל שאנחנו רצים במקביל לתקציב, אנחנו נבטיח שהחוק הזה לא ייפגע.

איתן אטיה: כל מה שקשור לממשלה, יהיה מסודר.

נועה בן אריה: אבל המדינה לא מתקצבת את זה.

גאלב מג'אדלה: רשויות מקומיות יכולות לתקן את מה שצריך, אבל אנחנו גם נבקש מהממשלה שגם משרד הפנים ייכנס לתמונה וידאג לתקציב בשנת 2007.

רובי זלוף: עגנת את הכל, עשית את כל מה שצריך והגעת לפשרות.

רובי זלוף: עכשיו אתה מציג לנו עובדה שצריך לממש אותה בעוד חודש.

רובי זלוף: אנחנו מבקשים, להעביר את זה ל-2008.

גאלב מג'אדלה: אם לא נתחיל ב-2007, זה לא יהיה בשנת 2008.

רובי זלוף: אתה קובע את זה, אתה מצביע על זה.

גאלב מג'אדלה: הייתי בסרט הזה.

דב חנין: אנחנו עושים פה עבודה מאוד ראויה בוועדה.

דב חנין: אני רוצה להתמקד בנקודה אחת, שהיתה מוקדו של הויכוח שהיה בישיבה הקודמת בוועדה.

דב חנין: אדוני היושב ראש, אנחנו חייבים לתת לנושא הזה תשובה מאוד חדה וברורה.

דב חנין: אני שמעתי את דבריה של היועצת המשפטית, ואני רוצה לחדד את העניין.

דב חנין: בישיבה הקודמת הגענו למסקנה שכל השותפים מסביב לשולחן היו שותפים לה, שבזמן שאנחנו לא יכולים להכניס מנגנון של צדק סביבתי בשלב של הגבייה, אנחנו צריכים להכניס מנגנון של צדק סביבתי בשלב של החלוקה של הכספים.

דב חנין: לכן, מאוד חשוב שבסעיף 11ב(ב)(2) שמדובר על סיוע לרשויות המקומיות במימון הוצאותיהן בשל היטל הטמנה –ואני לא חולק על הרעיון שלך שהוא חשוב, כי זה למטרה הייעודית הזאת - הכספים האלה יחולקו תוך מתן משקל למצבן הכלכלי של הרשויות המקומיות הרלוונטיות.

מירי פרנקל-שור: אני רואה שזה חסר פה.

דב חנין: באופציה א יש רק את הורסיה של תוכניות הבראה, שהיא ורסיה בעייתית.

דב חנין: אנחנו לא רוצים שרשויות יביאו את עצמן למצב של תוכנית הבראה בשביל שיתחילו להתחשב בהן.

מירי פרנקל-שור: זה נשמט מאופציה ב.

מירי פרנקל-שור: אנחנו ננסח את הרעיון שהציע יו"ר הוועדה, כאשר אנחנו נלך לפי הנוסח שהצענו באופציה א: "לפי אמות מידה שיקבע השר לאחר התייעצות עם שר הפנים תוך מתן משקל להיותה של רשות מקומית.

מירי פרנקל-שור: .."

דב חנין: זה מקובל עלי, אבל לא להקביל את זה לתוכניות הבראה.

מירי פרנקל-שור: יהיו קריטריון.

מירי פרנקל-שור: אנחנו נוסיף, "באישור הוועדה".

גאלב מג'אדלה: תוכנית הבראה היא לא קנה מידה.

נטשה אפשטיין: איך הגענו שוב לנושא של סיוע לרשויות?

מירי פרנקל-שור: חבר הכנסת חנין העלה את הנושא, אז אנחנו מסכמים שוב את הנושא.

מירי פרנקל-שור: הנוסח שכתבנו בנוסח א' נשמט מאופציה ב'.

מירי פרנקל-שור: לפי הצעת יו"ר הוועדה, זה לא ילך ישר לרשויות מקומיות אלא לפיתוח האמצעים, לפי אמות מידה שיקבע השר לאחר התייעצות עם שר הפנים ובאישור ועדת הפנים ואיכות הסביבה.

נטשה אפשטיין: אבל דיברנו על זה שזה לא יהיה סיוע לרשויות.

גאלב מג'אדלה: זה לא סיוע.

גאלב מג'אדלה: זה בהתחשב במצבן של רשויות רק בתחום הזה.

גאלב מג'אדלה: לנושא הזה בלבד.

נטשה אפשטיין: בדרך כלל יזמים פרטיים מקימים את זה.

מירי פרנקל-שור: זה לא יהיה במטרה של הקרן, אלא זה יהיה סעיף שיתווסף למקום הנכון.

מירי פרנקל-שור: שתעמוד אופציה כזאת לשר.

מירי פרנקל-שור: זה בהתאם לסיכום שהיה בישיבה הקודמת.

יעקב מרגי: אני שמח שהחוק מגיע לידי בשלות, אבל זה 50 שנה מאוחר.

יעקב מרגי: אני לא דואג לשלטון המקומי, שהוא גורם מזהם שצריך לטפל באיכות הסביבה לא פחות מהמשרדים הייעודיים.

יעקב מרגי: אני מבין שמדובר בקרן ייעודית.

גאלב מג'אדלה: זאת קרן שיש בה חשבון נפרד למטרה הזאת.

מירי פרנקל-שור: זאת הקרן לשמירת הניקיון.

יעקב מרגי: אם כך, צריך שיישמר בקנאות הניסוח שם, שהכספים ייועדו אך ורק לשמירה על איכות הסביבה.

יעקב מרגי: מחשש מזה שרשויות לא ירצו לשלם היטלים ויפתחו כל מיני אלטרנטיבות, אני רוצה שיהיה סעיף שידבר על תמרוץ רשויות מקומיות שאכן יטפלו באיכות הסביבה ובניקיון השטח שלהן.

מירי פרנקל-שור: זאת מטרה חדשה.

ניר קדמי: אי אפשר לעשות את זה רק למחזור.

יעקב מרגי: הגנת הסביבה זאת לא מטרה?

גאלב מג'אדלה: זה יותר קפדני ממה שאתה רוצה.

גאלב מג'אדלה: ברגע שזאת קרן ייעודית עם חשבון נפרד, זה בסדר.

גאלב מג'אדלה: יותר מזה, זה בלתי אפשרי.

ניר קדמי: חה"כ מרגי מדבר בדיוק על המטרות שאנחנו מבקשים להרחיב אותן.

גאלב מג'אדלה: אין לנו עניין לפתור את בעיות איכות הסביבה רק דרך החוק הזה.

ניר קדמי: לא את כל בעיות איכות הסביבה, אלא רק בעולם הפסולת.

גאלב מג'אדלה: מה שהבטחתי לכם, זה מצוין.

גאלב מג'אדלה: אילן ניסים: הכוונה היא רק לטיפול בפסולת.

מירי פרנקל-שור: בסעיף 4 צריך להחליט בין אופציה א לבין אופציה ב, לגבי תחילתו החוק להטמנת פסולת בניין.

גאלב מג'אדלה: 2007.

מירי פרנקל-שור: זאת אומרת אופציה א.

גאלב מג'אדלה: אני עובר להצבעה על הצעת החוק.

גאלב מג'אדלה: ה צ ב ע ה בעד – 4 נגד – אין נמנעים – אין הצעת החוק אושרה פה אחד, ללא מתנגדים וללא נמנעים.

גאלב מג'אדלה: תודה רבה, הישיבה נעולה.